b'\n_START_ARTICLE_\nDen Danske Scenekunstskole\n_START_PARAGRAPH_\nDen Danske Scenekunstskole er en statslig uddannelsesinstitution inden for scenekunst med videreg\xc3\xa5ende scenekunstneriske uddannelser, efter- og videreuddannelse og afdelinger i Aarhus, Fredericia, K\xc3\xb8benhavn, Odense og Odsherred. Skolen h\xc3\xb8rer under Kulturministeriet._NEWLINE_Rektor er Mads Thygesen (f\xc3\xb8dt 27. april 1972, Aarhus), og Peder Dahlgaard er prorektor.\n_START_SECTION_\nHistorie\n_START_PARAGRAPH_\nDen Danske Scenekunstskole blev etableret den 1. januar 2015 ved at samle alle de danske statslige og statsligt st\xc3\xb8ttede scenekunstuddannelsesinstitutioner p\xc3\xa5 videreg\xc3\xa5ende niveau. F\xc3\xb8lgende institutioner blev sammenlagt til Den Danske Scenekunstskole: skuespilleruddannelsen ved Aarhus Teater, skuespillerskolen i Odense, dramatikeruddannelsen ved Aarhus Teater, Det Danske Musicalakademi i Fredericia, Odsherred Teaterskole og Statens Scenekunstskole (tidligere Statens Teaterskole). _NEWLINE_Scenekunstskolen udg\xc3\xb8r sammen med bl.a. Rytmisk Musikkonservatorium, Det Kongelige Danske Kunstakademis Skoler for Arkitektur, Design og Konservering og Den Danske Filmskole Kulturministeriets kunstneriske uddannelser.'